
De Horatio philosopho. 


1 

S. cos locos, quibus Horatius de studiis suis philosophicis loquitur, contemplati erimus, repe- 
riemus eum inprimis operam dedisse quaestionibus ethicis; dicit enim se adulescentem Athenis 
versatum esse, ut »posset curvo dinoscere rectume; (Ep. П. 2. 44.) se juvenem in Sabino suo cum 
vicinis inquirere solitum esse, »utrum homines divitiis bcati essent an virtute, quidve ad апм- 
citias contrahendas magis valeret, usus rectumne, quae natura boni esset et quid summum 
bonum:; (Sat. П. 6. 71. sqq.) se grandiorem natu totum fuisse in exquirendo »quid verum et de- 
cens esset, (Ep. 1. 1. то) temporaque sibi ingrata et tarda fluxisse, quae sc impedirent, quominus 
philosophiae ethicae studeret. (Ep. I. 24/25.) 

Sed quamquam praecipue ethicae causa Horatius in philosophiam incubuit, ut cognosce- 
ret, quomodo ad vitam beatam perveniretur — nam omnes quaestiones eo redeunt tamen 
fieri non poterat, ut res physicas prorsus neglegeret, quippe quae saepe cum rebus ethicis arcte 
cohaererent; sed strictim tantum ct quasi in transitu illas tetigit. 

Quoniam ex eis, quae attulimus, perspicitur, Horatium per totam vitam philosophiae 
non solum ethicae, sed etiam physicae studiosum fuisse, quaestio oritur, quibus potissimum phi- 
losophis ille ducibus usus sit. Quae res jam saepenumero tractata est, sed tantum abest, ut 
omnes ad idem venerint, ut contra sint judicia prolata diversissima de Horatio philosopho. 

Ac mea quidem sententia in hac quaestione duae solae sectae respiciendae sunt, Stoicorum 
et Epicureorum, nam earum tantum Horatius ipse rationem habet, earum tantum sententias pro- 
fert et in examen vocat. 

Etiam eo loco, quo ex professo de ea ratione loquitur, quam in studiis philosophicis sequi 
soleat, earum tantum sectarum mentionem facit; dicit enim Horatius: 

Nunc agilis fio et mersor civilibus undis 

Virtutis verae custos rigidusque satelles; 

Nunc in Aristippi furtim praecepta relabor 

Et mihi res, non me rebus subjungere conor. (Ep. L 1. 16/19.) 

Pertinent autem versus 16 et 17 ad Stoicos, qui cupiebant sectatores suos sruxnxoUg 
fieri, »agiles:, et ,,zroAszeseodeu * »mersari civilibus undis, qui virtutem veram informabant, quae propter 
se coleretur, qui rigidam et virilem sapientiam docebant; versus 18 et 19 non ad Aristippum 
solum, sed etiam ad ejus sectatorem Epicurum, nam Epicurus non minus quam Aristippus sta- 
tuebat, in eo hominibus elaborandum esse, ut omnes res ad suam utilitatem referrent, »ut sibi 
res externas subjungerent:. 

Videamus igitur primum, quid senserit Horatius de Stoicis, quid de Epicureis. Ас 5 
quis minus accurate carmina Horatii perlegerit, is facile sibi persuadebit poetam a Stoicis pror- 
sus alienum esse, quod cum eis permultis locis cavillatur. Fabium Stoicum enim esse loqua- 
cem dicit (Sat І. 1. 14.) atque adulterum; (Sat I. 2. 134.) Crispinum lippum, id est ineptum; nam 
illud non solum ad corporis, verum etiam ad animi oculos referendum esse, quis est quin in- 
tellegat? (cf. Sat I. 1. 120). 


ڍا 


Alio loco Crispini fertilitatem in scribendo irridet eumque provocat per jocum: 
detur nobis locus, hora, 


Custodes, videamus, uter plus scribere possit. (Sat 1. 4. 15.) 
et cum Crispinus sibi, ut testantur scholiastae, cognomen боғгалбуос̧ comparasset — crant autem 


йоғтоћоуо, ex infimo genere hominum, Stoicam fere vel cynicam disciplinam affectantes, ridendi ma- 
teriam praebentes divitibus Romanis, qui animi causa eos circum se habere solebant — magis 
ridiculum fit, quod Horatius ineptum illum Stoicorum stipatorem concedit regi, ejusmodi scilicet, qui 
quadrante lavatum ibat.") Eundem Stoicum Horatius in Sat. П. 7 perstringit, cum dicit janitorem ejus, 
qui declamationes domini semper audiverit, ipsum quoque semiphilosophum factum praecepta stoica 
a domino hausta cum aliis servis communicare. Neque Stertinius, qui ducentos viginti libros 
stoicos, ut testantur scholiastes Acron et commentator Cruquianus, conscripsisse dicitur, effu- 
git jocum Horatii. Damasippum enim quendam non solum facit appellantem Stertinium »sapi- 
entem octavum. (Sat І. 3. 326) et de co dicentem: 
stultique prope omnes, 

Si quid Stertinii veri crepat, unde ego mira 

Descripsi praecepta haec, 
sed etiam ipse eum verbis »Stertinium acumen« specie laudis maximopere vituperat. Stoicorum 
morem barbam promittendi, absurdam dicendi rationem, mirum quendam fervorem in dis- 
putando facete notat poeta in Damasippo, qui re male gesta in flumen se mittere volebat, ser- 
vatus vero a Stertinio, philosophum agere coepit. 

post quam omnis res mea Janum 

Ad medium fracta est, aliena negotia curo 

Excussus propriis. (Sat. П. 3. 18 sqq.) 

Sed sicut Horatius ridiculas personas sectae stoicae vellicat, ita etiam mirabilia quaedam 
praecepta in risum vertit; velut би „лс рош» райета“ (Sat. П. 3.) бт ,uóvog б софдс ѓ\ғ09ғ00с xci 
л@с &qgur dovAoc* (Sat П. 7.) ort „лё›тв е0 логї б 60фбс“. (Sat I. 3. 124 sqq. Ep. I. т. 106/108.) Ve- 
hementissime autem Horatius illud Stoicorum z«g&do£ov reprehendit: 14 Guagrfuata Toa elvat, odxért 
d'ououx. 

Quis paria esse fere placuit peccata, laborant 

Dum ventum ad verum est, sensus moresque repugnant. 

Atque ipsa utilitas, justi prope mater et aequi. (Sat І. 3. 97/99; 115.) 
nam haec sententia sectatores Zenonis in diiudicandis hominum delictis severiores reddere solebat 
eaque de causa maxime Horatii indoli contraria erat summa clementia et benignitate praediti. Nihilo 
tamen secius ex eis rebus, quas attulimus, concludi non potest, LHoratium Stoicos contemnere. 
Nam poeta, quamquam Fabium, Crispinum, Stertinium, Damasippum, alios id genus deridet, qui 
differebant ab hominibus perpolitis et cultis, tamen idem Че excellentibus sectae stoicae viris 
summa cum admiratione loquitur. Panaetium enim, familiarem Scipioni Africano et Laelio, 
cognomine anobilise honestat et Catonem Uticensem in summis Romani populi viris numerat. 

Romulum post hos prius an quietum 

Pompili regnum memorem an superbos 

'arquini fasces dubito ап Catonis 

Nobile letum. 


eundemque his laudibus fere in caelum tollit: 


1) D'Estrée prosopographeia horatiana p. тбо. 


[22] 


Audire magnos jam videor duces 
Non indecoro pulvere sordidos, 
Et cuncta terrarum subacta 
Praeter atrocem animum Catonis. (C. IL. r. 21/24.) 
Etiam Bruti, quo duce ipse tribunus militum fuit, obiter Ше quidem, sed honorifice mentio- 
nem facit. 

Neque ab omnibus Stoicorum »paradoxis: prorsus abhorret. Nam sicut Damasippus dicit, 
stultos esse, qui vitiis avaritiae, ambitionis, luxuriae, inconstantiae in amando, superstitionis, la- 
borent, sic simili modo ex Horatii sententia vitiosi stulti sunt. »Virtus:, inquit (Ep. I. 1. 42/43.) 
est vitium fugere et sapientia prima stultitia caruisse; quin etiam termini illi stoici, quos 
Damasippus semper in ore habet, »insanire* de cis, qui vitiis indulgent, зѕапиѕ: de virtute 
praeditis, ab Horatio haud ita raro suo nomine usurpantur. (Sat. I. 2. 49; 1.4. 27; — І. 4 
120; L 5. 89.) Neque Davi servi sententiam stoicam, homines libidinosos servos esse suae libi- 
dinis prorsus reicit Horatius, docet enim neminem vera libertate frui, nisi qui sibi imperet, 

Animum rege, qui nisi paret, 

Imperat, hunc frenis, hunc tu compesce catena. (Ep. I. 2. 63/64); 
avarumque non meliorem esse servo. 

Qui melior servo, qui liberior sit avarus, 

In triviis fixum cum se demittit ob assem 

Non video. (Ep. 1. 16. 63/64.) 
Atque etiam hoc Stoicorum лиоќдо&о», omnia peccata aequalia esse, quodam modo verum esse 
censet, cum dicit magnum furtum non minus facinus esse quam parvum: 

Nam de mille fabae modiis cum surripis unum, 

Damnum, non facinus mihi pacto lenius isto. Ер. 1. 16. 55/56. 
Cum igitur Horatius tam incorruptus judex stoicae disciplinae sit, ut etiam ex Stoicorum, »para- 
doxis: veri aliquid elicere studeat, quis est, qui miretur eum pulchras et praeclaras sententias 
Stoicorum in suum usum convertere, ut has: 

Quid leges sine moribus 

Vanae proficiunt. (C. Ш. 24. 25.) 


Oderunt peccare boni virtutis amore. (Ep. 1. 16. 52.) 
Dulce et decorum est pro patria mori. (C. Ш. 2. 13.) 


Justum et tenacem propositi virum 
Non civium ardor prava jubentium, 
Non vultus instantis tyranni 
Mente quatit solida neque Auster, 
Dux inquieti turbidus Hadriae, 
Nec fulminantis magna manus Jovis: 
Si fractus illabatur orbis, 
Impavidum ferient ruinae. (С. Ш. 3. 1/8.) 


Virtus repulsae nescia sordidac 
Intaminatis fulget honoribus, 


Nec sumit aut ponit secures 
Arbitrio popularis aurae. (С. Ш. 2. 17. 599.) 


Vidimus igitur Horatium tantum a Stoicis abhorrere, quod illi a vera ratione abhorreant 
omnemque modum transeant, sed cum eis consentire in omnibus rebus, quae cum judicio sano 
congruant. 
Neque aliter Horatius in Epicureos se gessit atque in Stoicos. Nam Ерісигеоѕ illos 
qui operam summam impendebant epulis, compotationibus, rebus venereis, aliis voluptatibus, in, 
eisque rebus summam vitae felicitatem consistere non bene Epicuri doctrina perspecta judica- 
bant, non minus carpit poeta quam Stoicos istos ridiculos. In quibus Catius referendus est, 
qui Epicureus rei culinariae studiosissimus praecepta de rebus id genus, quae modo audiverat 
cum Horatio communicabat, quasi essent maximi momenti et ob id ipsum, quod res tam leves, 
tam graviter profert, ab eo irridetur. Licet hoc loco etiam, proferre Nasidienum quendam, qui, 
quamquam non Epicuri sectator fuisse dicitur, tamen morem abjectorum illorum Epicureorum 
secutus est. Dabat enim coenam in honorem Maecenatis ea de causa, ut divitias suas, magni- 
ficentiam, elegantiam, intellegentiam ostentaret, sed operam miserrime perdidit, quod eum huma- 
nitas et eruditio deficiebant. (Sat. П. 8.) Neque vero ex narratiuncula, quae est de muribus rustico 
et urbano, qua demonstratur, murem urbanum, qui Epicuri more vitam degat, turpiter et infcli- 
citer vivere, non perspicitur Horatium minime cum cis fecisse, qui in victu quam lautissimo veram 
vitae felicitatem positam esse crederent. ltaque si Horatius ipse se »Epicuri de grege porcum« 
appellat (Ep. I. 4. 15.) et dicit se Bestii, edacis illius et inconstantis hominis, rationem sequi 
solere: 

Nimirum hic ego sum, nam tuta et parvula laudo, 

Cum res deficiunt, satis inter vilia fortis 

Verum ubi quid melius contingit et unctius, idem 

Vos sapere et solos ajo bene vivere, quorum 

Conspicitur nitidis fundata pecunia villis. (Ep. 1. 15. 42/46.) 
eum per jocum, non serio loqui manifestum est. 
Sed homines vere Ерісигеоѕ non modo non reprehendit Horatius, sed etiam sententias 


eorum pleraque veras esse persuasum habet. Imprimis comprobat, quod Epicurus sentit, suam 


quemque naturam suaque studia in vita sequi debere, 
Metiri se quemque suo modulo ac pede verum est. (Ep. 1. 7. 98.) 
Quam scit uterque, libens, censebo, exerceat artem. (Ep. 1. 14. 44.) 
in latenter ruri vivendo plus inveniri delectationis quam in urbana vita (Ep. 1. т. то.), omnes 
rei publicae honores spernendos esse (Sat. 1. 6. 100—131. Ер. І. б. 49/55.) 
Nam neque divitibus contingunt gaudia solis 
Nec vixit male qui natus moriensque fefellit. (Ер. r7. 9/10.) 
amicitiam omnium humanarum societatum plurimi aestimandam. 
Nil ego contulerim jucunde sanus amico. (Sat. І. 5. 44.) 
Redolent Epicuream philosophiam etiam multa levia illa quidem carmina, sed tamen prae 
clara, in quibus Horatius ob aetatis brevitatem mortemque instantem, ut vita fruamur, adhorta- 
tur- (Bpod. їз Go T 015 411.035 СИС МУ =) 


Sed quo accuratius cognoscamus, quid hauserit Horatius ex Epicureorum et Stoicorum 
scriptis, et quibus in rebus cum eis consentiat, quibus discrepet, non alienum videtur Ho 
ratii sententias et de rebus physicis et de rebus ethicis afferre et cum Stoicorum et Epicureo: 


rum sententiis comparare. Recognoscamus igitur sextae epistulae vv, 3—5: 


»Hunc solem et stellas et decedentia certis 
Тетрога momentis sunt qui formidine nulla 
]mbuti spectent.« 

Quibus verbis significat Horatius eos, qui horrorem caelestium miraculorum ingenio suo 
et doctrina quadam superaverint, Epicureos. Ні enim statuebant solem, lunam, stellas, alias 
res caelestes nihil aliud esse nisi corpora naturalia viresque natura ortas, qua doctrina stude- 
bant homines a superstitione et formidine liberare; neque dubitari potest, quin poeta 
censuerit recte eos sentire; id quod e nexu sententiarum facile intellegitur, 
Idem in ea re consentit cum Epicuro, quod miracula et vaticinia nihili aestimat. Gnatium 
enim sibi risus jocosque dedisse memorat, 

Dum flamma sine thure liquescere limine sacro 

Persuadere cupit. (Sat. І. 5. 99.) 
Deridet praeterea sortilegam quandam, quae ipsi puero haec cecinerit: 

Hunc neque dira venena nec hosticus auferet ensis 

Nec laterum dolor aut tussis aut tarda podagra. 

Garrulus hunc quando consumet cunque: loquaces, 

Si sapiat, vitet, simul atque adoleverit aetas. (Sat. І. 9 30—34.) 
Alio loco aperte profitetur Horatius in eo omnibus elaborandum esse, ut somnia, terrores ma- 
gicos, miracula, sagas, nocturnos lemures portentaque Thessala contemnant et rideant. (Ep. 
II. 2. 208/209.) 

Quid, quod Apollinis artem vaticinandi irridet, cum Tiresiam inducit responsa sua 

sic affirmantem: 
Quidquid dicam aut erit aut non: 
Divinare etenim magnus mihi donat Apollo. (Sat. П. 5. 59.) 
Eodem modo Epicurum secutus est Horatius in eis, quae de generis humani procreatione et 
ad perfectionem progressione sensit multaque ex Lucretii carmine, clarissimi illius Epicureorum 
poetae, est mutuatus. lllo enim auctore homines ex sordibus primarum terrarum ortos docet 
instar animalium turpissime vixisse: 
Cum prorepserunt primis animalia terris 
Mutum et turpe pecus. (Sat. 1. 3. 99.) 
bellum omnes gessisse in omnes unguibus, fustibus, pugnis, deinde armis aeneis et ferreis; 
Unguibus et pugnis, dein fustibus atque ita porro 
Pugnabant armis, quae post fabricaverat usus. (Sat. І. 3. IO1.) 
venereque sine connubio stabili esse usos libidinose: 
Quos venerem incertam rapientes more ferarum 
Viribus editior caedebat ut in grege taurus. (Sat. 1. 3. 109.) !) 

Aliter autem judicat de origine sermonis ac Lucretius Epicurusque, qui docebant eum 
ortuní esse „русы“, natura, hominisque proprium esse loqui non minus quam canis latrare equive 
hinnire, neque linguam hominum а bestiarum vocibus differre nisi varietate et multitudine sono- 
rum, cum ex Horatii sententia sermo sit res excogitata atque inventa. (Sat I. т. 100 et 103/104.) 

Sed quod hac priscorum hominum descriptione demonstrare studet jura non orta sed 
inventa, non ,,466u'' sed „964“ constituta esse, ea etiam Lucretii videtur fuisse sententia, certe 
Epicuri est, cum Stoici doceant: 

10 Jixatov qot drea хой ыў Hott. — 


3) Lucr. d. г. n. V, 932 и. 56. 1283, 959. 


Aliis locis ,,goure(uv? quandam adhibet in problematis physicis disserendis. Sunt qui eum le- 
viter irridere putent studia rerum physicarum in C. 1. 28. 4/6: 

Nec quidquam tibi prodest 

Aetherias tentasse domos animoque rotundum 

Percurrisse polum morituro. 
at ab ejus carminis ratione videtur abhorrere irrisio, jocatur autem poeta procul dubio de illis 
studiis in decima libri primi epistula, ubi haec verba inveniuntur: 

‚Спас mare compescant causae, quid temperet annum, 

Stellae sponte sua, jussaene vagentur ct errent, 

Quid premat obscurum lunae, quid proferat annum, 

Quid velit et possit rerum concordia discors, 

Empedocles an Stertinium deliret acumen 
id quod ex mira conjunctione verborum »concordia discors. et ex nomine Stertinio hic allato 
quem aliis locis saepe deridet, perspicitur. 

Itaque поп multum aberraverimus a recta via, si nobiscum reputantes Horatium stric- 
tim tantum de rebus physicis et sironice- interdum loqui, eum quaestiones physicas parvi fecisse 
ponemus. Ех eis autem, quae attulimus, intellegitur eum, si non in omnibus, at certe in plu- 
rimis rebus physicis Epicurum Lucretiumque secutum esse. Neque minus Epicureorum senten- 
tias redolent, quae de anima humana statuit. Constat enim Epicurum docere mundum uni- 
versum, animas non minus quam corpora, ех »atomis: constare, quae si certo quodam modo cón- 
grecentur, vitam et sensum existere oportere, si dissolvantur vitam et omnem sensum exstingui ; 
eaque de causa mortem nobis non esse timendum, nam sensum in ea non esse. D. lL. X. 139: 
“О Sv«rog oddêr лобс тийс. To удо дийди @мше9тгї * 10 д" расої» оду лодс Tug. Sic 
Horatius quoque censet immortalitatem nullam esse atque morte et corpus et animum deleri. 
Neque multi illi loci, quibus mentionem facit rerum ad inferos pertinentium, huic sen- 
tentiae repugnant. Мат etsi commemorat domum exilem Plutoniam, (C. I. 4. 16.) Mer- 
curium wvyozoumór, (C. 1. 10, 16; et I. 24. 11/12.) Charontis navem, (C. П. 3. 20) sollemne 
et splendidum Minois judicium, (C. IV. 7. 21.) :seraque fata, quae manent culpas etiam sub Orco:, 
(C. Ш. 11. 26), tamen facile ex his locis recte explicatis. cognosci potest eum omnibus rebus 
ejusmodi nullam aliam nisi poeticam vim attribuere; id quod etiam clarius eo perspicitur, quod 
nihil ex illis rebus desumit ad consolandos hominum animos. Scilicet Vergilio, ut unum exem- 
plum afferam, qui de morte Quinitilii supra modum querebatur, dixisset, nihil esse, quod 
tantopere lugeret, cum а mortuo in breve tempus separatus esset cumque post vitam exactam 
esset reperturus in. altero quodam mundo. Sed quid ei revera. solatii praebet? 

Durum, sed levius fit patientia 

Quidquid corrigere est nefas. (C. 1. 24. 19/20.) 
Apertissime autem e carmine septimo libri quarti perspicitur Horatium. immortalitatem nullam 
esse censuisse, in quo haec fere verba inveniuntur : 

Vere appropinquante gramina campis arboribusque comae redeunt et frigora Zephyris 
mitescunt, paullo post aestas ver proterit, sed etiam illam interire oportet, simul atque adoleve- 
rit autumnus; post eum bruma iners recurrit, sed tota illa mundi vita et forma usque renovatur: 

Damna tamen celeres reparant coclestia lunae. (C. IV. 7. 1.3) 
hominum autem condicio diversa est, homines vitae restitui nunquam possunt : 
Nos ubi decidimus 


Quo pater Aeneas, quo divus Tullus ect Ancus 
Pulvis et umbra sumus. (C. IV. 7. 14/16.) 


ча 


Horatius igitur, si in carminibus immortalitatem quandam significat, non cogitat de vita post 
mortem futura, sed de perpetua apud posteros fama, quam sint inventuri viri insignes, qui qui- 
dem a poetis celebrati sint, non qui caruerint vate sacro, nam: 

Vixere fortes ante Agamemnona 

Multi, sed omnes illacrimabiles 

Urgentur ignotique longa 
Nocte carent quia vate sacro. (C. IV. 9. 25.) 

et Quid foret Шае 

Mavortisque puer, si taciturnitas 

Obstaret meritis invida Romuli? 
sed :dignum laude virum Musa vetat mori« (C. IV. 8. 82.) 

Quae res cum ita se habeat, poetae qui carminibus viris egregiis immortalitatem com- 
parant, ipsi quoque immortales fiunt, nam quamdiu carmina manebunt sunt autem »monumenta 
aere perenniora: — tam diu etiam nomina corum commemorabuntur, qui carmina fecerunt. 

Qua re non sine causa Horatius sperat se ipsum immortalem, i. e. in memoria poste- 
rorum futurum: 

Non ego pauperum 
Sanguis parentum, поп ego, quem vocant, 
Dilecte Maecenas, obibo, 
Nec Stygia cohibebor unda. (C. IL. 20 5/8.) 
Non omnis moriar multaque pars mei 
Vitabit Libitinam: usque ego postera 
Crescam laude recens, dum Capitolium 
Scandet cum tacita virgine pontifex. (С. Ш. 30. 6/9.) 
Quo factum est, ut etiam honores sepulcri contemneret et supervacuos esse judicaret: 
Compesce clamorem et sepulcri 
Mitte supervacuos honores. (C. П. 20. 23/24.) 


Jam vero transeamus ad sententias Horatii de deis cognoscendas. Ас primum quidem 
quaerendum est, quid Horatius de religione volgari senserit. Mihi autem videtur poeta neque 
in eis referendus, qui opiniones de religione volgares comprobabant, neque in eis, qui eas plane 
reiciebant, sed in eis, qui religionem volgarem, quamquam eam falsam esse persuasum habebant, 
tamen civibus commendandam esse arbitrabantur, quippe quae ad mores coercendos honesta- 
temque retinendam admodum utilis et salutaris esset. Itaque non mirum est Horatium sententias 
de deis volgares non modo non impugnare, sed sua quoque assensione tutari. 

Permultis enim locis commemorat poeta Jovem, Apollinem, Dianam, Venerem ; multis 
Minervam, Mercurium, Mavortem, Junonem, Vestam, Cererem, Neptunum, Volcanum; neque 
minus deos silvae et campi, ut Faunum et Silvanum, tutores domus et familiae, Lares et Penates, 
deum humanae vitae, Genium, ex opinione volgi veneratur. Pari modo Horatius volgi morem 
sequitur in precibus sacrificiisque faciendis et in festis «diebus celebrandis. — Inveniuntur 
preces Horatii in C. 1. 34 et Ep. I. 18; et ex C. I. 4, І. 8, т. 36, Ш, 8, III x3, III. 18. per- 
spicitur eum non solum ipsum sacrificia fecisse, sed etiam alios ad ea facienda hortatum esse; 


cx C. Ш. 29 festos dies eum non neglexisse. Нис accedit, quod hymnos in singulorum deorum 
honorem. composuit: in honorem Mercurii C. I. тї et Ш, 11; Apollinis Dianaeque C. I. 21; 
Bacchi C. П. 19 et Ш. 25; Fortunae C. I. 35; etiam praeclarum illud carmen saeculare huc 


pertinet. Quin.etiam sententias quasdam de rebus divinis corrigebat et emendabat, ad quod 


faciendum nemo contemptor religionis aggreditur. Ut unum exemplum afferam, deos magni- 
tudinem sacrificii sibi oblati non respicere, sed mentem docet, ex qua datum sit, Phidylamque 
de exiguitate sacrificii sui sollicitam his verbis consolatur: 

Immunis aram si tetigit manus в 

Non sumptuosa blandior hostia 

Mollivit aversos penates 
апе pio et saliente mica. (С. Ш, 23. 17/20.) 

Nihilo tamen secius certum est Horatium volgi de deis opiniones falsas esse censuisse, nam 
quis doctus id aetatis fuit, quin id fecerit? — Non minus autem certum est eum non a partibus 
illorum stetisse, «qui deos esse negarent: »denn dazu besass er, gerade auch, weil er lyrischer 
Dichter war, zu viel Gemüth, zu viel inneres Leben, zu viel Phantasie. (Ногах als Mensch 
und Dichter von Weber p. 216.) 


Sed difficillimum ost e carminibus Horatii enucleare sinceras ejus de deis sententias. 

Videtur autem censuisse »unum esse deum, qui res hominum ac deorum, qui mare ac terras 
variisque mundum temperet horis« (C. Т. 12. 13.) »patrem atque custodem gentis humanae, 
(C. Т. 12. 49.) »regem regime, (C. Ш. 4, 46.) 

Qui terram inertem, qui mare temperat 

Ventosum et urbes rcgnaque tristia 

Divosque mortalesque turbas 
Imperio regit unus aequo.: nm 


Quodsi commemorat Minervam, quae proximos Jovi honores occupaverit, (C. I. 12. 19, 
Ш. 3. 57.) cave putes eum alterum exstare numen credidisse, nam nihil aliud significat poeta 
nominc illius deae nisi sapientiam et providentiam Jovis. Sic alia quoque numina, quae poeta 
affert, interpretari licet alias Jovis virtutes. Quare si commemorantur dei a poeta, neque ex- 
primunt proprietatem quandam Jovis id quod equidem minime negaverim — verisimile est 
Horatium eos nullos esse credidisse. Уеа deus ille unicus, Juppiter optimus maximus, ex Hora- 
tii sententia non securum agit aevum, sed consulit omnibus rebus, praemioque afficit eas ci- 
vitates, quae eum ct cum pietate et cum honestate colunt, poena, quae eum neglegunt: 
Di multa neglecti dederunt 
Hesperiae mala luctuosae. (C. III. 6. 8/9.) 
[taque vult Horatius pietatem restitui Romanae civitati adjuvatque consilium Octaviani aedes 
sacras vetustate collapsas aut incendio absumptas reficiendi. (C. П. 15; Ш. 6.) Neque singulos 
homines neglegit Juppiter, impios enim punit: 
Destrictus ensis cui super impia 
Cervice pendet, non Siculae dapes 
Dulcem elaborabunt saporem 
Non avium citharaeque cantus 
Somnum reducent. (C. III. 1. 16/ 21.) (cf. C. Ш. 6. 45 sqq.) ж 
atque scelestum ita non impunitum dimittit, ut etiam innocentem, qui una est cum illo, simul 
cum scelesto perdat: 
"saepe Diespiter 
Neglectus incesto addidit integrum 
Raro antecedentem scelestum 
Deseruit pede poena claudo.« (C. Ш. 2. 29.) 


pios autem et honestos vita secura et felici donat: 


э1пїсрєг vitae scelerisque purus 
Non eget Mauris jaculis neque arcu 
Nec venenatis gravida sagittis, 
Fusce, pharetra.e (C. T. 22. 1—4.) (cf. C. I. 17. 13, et C. Ш. 4. 9 5да.) 
Cum qua sententia pugnare videtur hic versus: 
»Namque deos didici securum agere aevum« (5. I. 5. 101.) 
qui et sententiis et verbis cum versu quodam Lucretii V, 82, repetito VI, 86, congruit; quo 
usus dixerit fortasse quispiam Horatium Lucretium Epicurumque secutum putasse providentiam 
nullam esse. Quae sententia recte explicato hoc loco refellitur. Nam si nexum sententi- 
arum respicimus, videmus poetam tantum ea de causa versum lucretianum afferre, ut demon- 
stret deos leges naturae non mutare nec »si quid miri faciat natura, id ex alto caeli tecto demittere. 
Itaque cum verba »deos securum agere aevum« tantum ad leges naturae referenda sint, non ad 
res civitatum et hominum, in quibus gubernandis ex Horatii sententia providentia posita est, 
perperam ei judicant, qui ex illis. verbis concludunt Horatium deos supersedere gubernatione 
omnium rerum credidisse. 
Neque eis assentiri possumus, qui nixi primis carminis I, 34 versibus: 
Parcus deorum cultor et infrequens 
Insanientis dum sapientiae 
Consultus erro, nunc retrorsum 
Vela dare atque iterare cursus 
Cogor relictos« 
dicunt Horatium usque ad id tempus, quo illud carmen compositum sit, omnem religionem 
contempsisse. 

Nam quamquam negari non potest, quam sapientiam poeta hic dicit, eandem Epicuri 
rationem esse, tamen, cum in eis carminibus, quae ante hoc carmen composita sunt, i. е. ante 
729 vel 730, (cf. Franke, #fasti horatiani,, Baiter, Duentzer) pietatem suam et fidem saepe profi- 
teatur, prodierunt enim ex sententia doctorum sex illa carmina tertii libri annis: 725—728; C. I. 
12: 727; Epod. XIII: 721—723, manifestum est Horatium per brevissimum tempus, per unum 
vel duos annos, sententias de deis Epicureas comprobasse. 

Restat igitur, ut de cultu heroum quid senserit Horatius, explicemus. Heroes enim ex 
eius sententia non cum deis aequiparandi sunt. Мат heroes nihil aliud nisi homines praestan- 
tes fuerunt, qui propter merita sua mortui in caclum recepti et tanquam dei culti sunt. Hoc 
modo Romulus, Aeacus, Hercules, Castor et Pollux, Bacchus invenerunt divinitatem immortali- 
тепе, (CIV. ow Из: 59а) 

Romulus et Liber pater et cum Castore Pollux 

Post ingentia facta deorum in templa recepti 

Dum terras hominumque colunt genus, aspera bella 

Componunt, agros assignant, oppida condunt, 

Ploravere suis non respondere favorem 

Speratum meritis. 

Urit enim fulgore suo, qui praegravat artes 

Infra se positas, exstinctus amabitur idem. (Ep. Il. 1. 5 sqq.) 
Sed cum morte non solum corpus, verum etiam animus deleatur, Шат venerationem  ad- 
irritum cadere heroesque nihil eius sentire posse certum est. Quare alia via est ingredienda, 
si quando vir existat heroum similis; non mortuus, sed vivens egregiis est afficiendus honoribus. 


Itaque Horatius persuasum habet Augustum auxiliatorem illum et restitutorem patriae. 
? 


TO 


Quo nihil maius meliusve terris 

Fata donavere bonique divi 

Nec dabunt, quamvis redeant in aurum 

Tempora priscum (C. IV. 2. 37.) (ef. Ep. II. 1. 17. С. IV. 5. 17 sqq.) 

recte heroum instar coli. Probat igitur Horatius aras a Romanis Augusto positas esse: 

Praesenti tibi maturos largimur honores 

Iurandasque tuum per numen ponimus aras. (Ep. IL r. 15.) 
laudat eos, qui Augusti numen Laribus admiscebant eumque mero pateris defuso prosequeban- 
tur, (C. IV. 5. 53.) aequiperat Augustum cum Polluce, Hercule, Romulo, Baccho, (C. Ш. 3. 9.) 
quin etiam eum appellat Mercurium oratque, ut serus in caelum redeat. (C. I. 2.) 

At cum luppiter Horatio unicus fuerit deus, dicere poterat, neque crimine adulationis 
accusandus est, Augustum et vivum deum esse et mortuum in heroum numerum relatum iri 
(C. III. 25.). Ceterum non est neglegendum Horatium, quamquam Augustum heroum honoribus 
afficit, tamen aperte dicere Augustum quoque sub Iovis potestate atque imperio esse. (C. I. 12; 
40 sqq., C. Ш. t. 5/6.) ) Haec de ea re sufficiant. 

Perlustratis igitur Horatii sententiis invenimus eum sententias volgares non compro- 
bare, sed tamen benevole accipere, qua in re cum Epicuro maxime discrepat dicente impium 
esse non eum, qui tollat multitudinis deos, sed qui deis opiniones multitudinis applicet, *4cefiic 
0” ойу б тойс тб» лода» DtoUc @ушошу, AA û тас тшу roid» dûka mgoginiov. (D. L. X. 124.) cum 
Stoicis contra consentit, qui item religionem volgarem magni aestimabant. Contra vestigium 
nullum apud Horatium invenitur rationis Stoicorum demonstrandi religionem volgarem ac philo- 
sophiam eadem docere. 

Redolent porro Stoicorum sententias, quae Horatius de providentia, gubernatione, de 
deo omnipotente statuit; in eis autem, quae de cultu heroum dicit, a partibus Epicureo- 


rum stare putandus est, comprobat enim KEuhemeri Epicurei de ea re sententias. Sed Horatius: 


in omnibus illis rebus, in quibus cum Zenone ve] Epicuro facit, non tantopere cum eis consentit, 
ut eorum sectator judicari possit, immo suo ipse iudicio semper usus studet corrigere et emen- 
dare, quaecunque ei non recte essc dicta videntur. Itaque etiam in religionem cadit, quod dixit 
philosophiae ratione habita: 

Nullius addictus jurare in verba magistri, 

Quo me cunque rapit tempestas deferor hospes. 


lam vero transeamus ad sententias ethicas Horatii cognoscendas. Ас facile quidem 
intellegi potest eum summum bonum in :aequo animos, (Ep.; I. I. 30; 1. 18. 112; I. 6. 15.) in 
aequa mente (C. П. 3. 1.), in otio (C. П. 16. 1.)?) positum esse censuisse, summum malum in 
animo curis et affectibus perturbato. equus autem animus est e sententia Horatii timore cupi- 
ditate, (Ep. I. 2. 51; I. 16. 63.) gaudio dolore vacuus. (Ep. 1. 6. 12). Inde efficitur eis, qui aequi- 
tatem animi sibi conciliare cupiant, id agendum esse, ut se illis affectibus, qui fontes sint 
omnis miseriae, liberent; nam: 
leves somnos timor aut cupido 
Sordidus aufert. (C. П. 16. 15/16.) 


1) Kirchhoff, Stellung des Ногах zur Philosophie. Progr. des Gymn. Joseph. zu. Hildesheim 1873. p. 13. 

Werner, Quaestiones horatianae p. 31. 


Qui cupit aut metuit, juvat illum sic domus ct res 
Ut lippum pictae tabulae. (Ер. І. 2. 51 sqq.) 


а, qui cupiet, metuet quoque, porro 
Qui metuens vivet, liber mihi nom erit unquam. (Ер. I. 16. 65/66.) 
Etenim cui contigerit, ut animum suum solvat omnibus perturbationibus, is vera fruetur vitae 
felicitate, cum nulla alia felicitas exstet, nisi quae in aequitate animi posita sit. Itaque quaeren- 
dum est, quomodo id assequi possimus, ut affectibus nos liberemus: Respondet Horatius: si eas 
res reicimus, quae curas et angores augent, eas autem sumimus, quibus sollicitudinibus animi le- 
vantur. Reiciendum igitur est nimium studium divitiarum, quod Romani supra modum ѕедие- 
| bantur. Omnibus enim aliis rebus pecuniam anteponebant: 
O cives, cives, quaerenda pecunia primum est, 
Virtus post nummos, haec Janus summus ab imo 
Prodocet, haec recinunt juvenes dictata senesque. (Ер. L 1. 53:55.) 
Itaque adibant summa ad opes coacervandas pericula. (C. I. 1. 15. 65; I. 31. 11/13; etc) Non- 
nulli etiam, ut divitias quam celerrime sibi compararent, nummos in fenore ponebant. (Sat. 1. 
2. 12.) Neque deerant, qui aut astute testamenta senum venarentur dolis, artificiis, insidiis (Sat. 


IL. 5.) aut turpissime pecuniam quaererent perjurando, auferendo, homicidiis faciendis, parricidiis 
committendis. (Sat. Il. 3. 25 sqq.) Sed omnes illos homines, qui divitiis immodice studerent, 
ratos in eis felicitatem positam esse, vehementer errare facile intellegi potest, nam: »pecunia na- 
turam mutare nescit: (Ep. L 12. 10.) perturbationesque animi divitiis non repelluntur: 

Non enim gazae neque consularis 

Summovet lictor miseros tumultus 

Mentis et curas laqueata circum 

Tecta volantes. (C. П. 16. 9/12.) 

immo augentur opibus cupiditates et: 

*Crescentem sequitur cura pecuniam 

Majorumque fames. (C. Ш. 16. 17/18.) 


— quanto plura parasti, tanto plura cupis. (Ep. П. 2. 147.) 


Crescit indulgens sibi dirus hydrops, 

Nec sitim pellit, nisi caussa morbi 

Fugerit venis et aquosus albo 

Corpore languor. (C. IL. 2. 13/16.) 

Pertinet huc etiam, quod poeta (Sat. I. 1. 76.) dicit: 

An vigilare metu exanimem noctesque diesque 

Formidare malos füres, incendia, servos, 

Ne te compilent fugientes, hoc juvat? 
Itaque cum fontes miseriae pecunia non claudantur, sed aperiantur, non id spectandum est, ut 
opes nostras augeamus, sed ut cupiditates coerceamus : 

Latius regnes avidum domando 

Spiritum, quam si Libyam remotis 

Gadibus jungas et uterque Poenus 


Serviat uni. (C. II. 2: 9/12.) 


Horatius igitur, cum suo ipse exemplo veras esse has sententias demonstrare studeat, prae se 
fert paupertatem divitiis multo praestare divitumque partibus relictis pauperem fieri se gestire. 
nil cupientium 
Nudus castra peto et transfuga divitum P 
Partes linquere gestio, 
Contemptae dominus splendidior rei 
Quam si quidquid arat impiger Apulus 
Occultare meis dicerer horreis, 
Magnas inter opes inops. (cf. C. III. 29. 52 sqq.; Ep. 1. 18. 107; C. II. 18.) 
Multi praeterea loci inveniuntur, quibus poeta continentiam et paupertatem in caelum tollit ci- 
vibusque persuadet, ut quaestu ingenti divitiarum neglecta sorte mediocri contenti vivant. 
Desiderantem, quod satis est, neque 
'Tumultuosum sollicitat mare, 
Nec saevus Arcturi cadentis 
Impetus aut orientis Haedi, 
Non verberatae grandine vineae 
Fundusque mendax, arbore nunc aquas 
Culpante, nunc torrentia agros 
Sidera, nunc hiemes iniquas. (C. Ш. т. 25/32.). 


Quod satis est cui contingit, nihil amplius optet. (Ep. L 12. 4.) 


bene est, cui deus obtulit, 
Parca quod satis est manu. (С. Ш. 16. 43/44.) 


Pauper enim non est, cui rerum suppetit usus. (Ер. 1, 1. 4.) 
Eodem modo quo nimia quaerendae pecuniae cupiditas, etiam profusio et sordes evitanda sunt. 
Nam profusi et sordidi doleant necesse est. Quod ut clarius demonstret Horatius, exemplum 
patris sui secutus nobis ante oculos ponit viros quosdam his vitiis laborantes; ut Nomentanum, 
qui mille talenta patrimonii accepti hominibus improbis diviserat (Sat. П. 3. 226 sqq.J; filium 
Aesopi, qui absorbuerat bacam pretiosam aceto dilutam (Sat. II. 2 239 sqq.); progeniem Quinti 
Arri, »par nobile fratrum«, qui luscinias permagno coemptas edere solebant (Sat. П. 3. 243 sqq.). 
Neque minore studio in sordidos invehitur. X Avidienum enim carpit, qui, quamvis abundaret 
auro et argento, tamen divitiis suis tantopere parcebat, ut quinquennes oleas et silvestria corna 
ederet ac nullum vinum defunderet nisi mutatum (Sat. П. 2. 55 sqq.). Nattam, qui olivo. unge- 
batur lucernis fraudatis (Sat. І. 6. 123 sqq.); Opimium, qui lethargo oppressus tamen nolebat 


ptisanarium oryzae octussibus emere, quamquam со solo cibo e morte eripi poterat (Sat. II. 


3. 142 sqq.) multos alios id genus. і 
Sed cur prodigi tam stulte divitias effundunt? Assequi student admirationem homi- 

num quorundam infimi generis. At ut in illa admiratione aliquid voluptatis vel felicitatis 

insit, tamen facile est intellectu eam voluptatem per brevissimum tempus mansuram. Nam divi- 


tiae quamvis magnae effusione celerrime exhauriuntur, quo facto inopia gravissima existat 


necesse est. Ita ex voluptate vana summus dolor oritur. 
Sordidis autem non minus dolendum, est; omnibus enim sapientibus contemptui sunt, 


vicinis odio, familiaribus taedio: 


Non uxor salvum te vult, non filius; omnes 

Vicini oderunt, noti, pueri atque puellae, 

Miraris, cum tu argento post omnia ponis, 

Si nemo praestet quem non merearis amorem? (Sat. I. т. 84.) 

Sicut autem aviditas pecuniae, effusio, sordes pro felicitate calamitatem afferunt, ita 
etiam nimia in edendo et potando heluatio et luxuria nihil boni, sed multum mali in sese habet. 
Corpus enim animusque heluonis languescit et »pinguis vitiiss, quem neque »scarus neque lagois« 
neque ullus alius cibus juvare potest, procul dubio in miseris referendus est. Nam cibus et 
potio instituta sunt, ut eis depellamus et famem et sitim corroboremusque vires corporis animi- 
que, ad quam rem viles cibi sufficiunt. Sed Horatius concedit voluptatem, quae in edendo et 
bibendo posita sit, augere, non more heluonum cibis pretiosis additis, sed fame aucta et siti. 
Hortatur igitur cives, ut vel venatione et equitatione vel pilae et disci ludo vel similibus rebus 
famem et sitim colligerent, tum eos ex vilissimis cibis et potionibus maiorem voluptatem cap- 
turos esse, quam heluones ex pretiosissimis. 

Non in caro nidore voluptas 

Summa, sed in te ipso est. Tu pulmentaria quaere 

Sudando. (Sat. П. 2. 19/21.) 
Ceterum non sordidum victum commendat, sed simplicem; et ut planius demonstret, quomodo 
cibis utendum sit eis, qui recte vivere cupiant, Ofelli cuiusdam nobis exemplum ante oculos po- 
nit, quem puer parvus cognoverat. Qui dum possessione agelli locuples erat, in prospera for- 
tuna abstinuerat cibis raris et pretiosis: 

Non ego . ... temere edi luce profesta 

Quidquam praeter olus fumosae cum pede pernac. 

Ac mihi seu longum post tempus venerat hospes 

Sive operum vacuo gratus conviva per imbrem 

Vicinus, bene erat non piscibus urbe petitis, 

Sed pullo atque haedo; tum pensilis uva secundas 

Et nux ornabat mensas cum duplice ficu. cet. (Sat. IL 2. 116 sqq.) 
Idem cum expulsus esset agello et ex possessore colonus factus, non parcius vivebat quam 
antea; commutatio igitur fortunae nulla victus commutatio fuit, et ipse et pueri viguerunt eodem 
modo quo antea: 

Quanto aut ego parcius aut vos 

O pueri nituistis, ut huc novus incola venit? (Sat. II. 2. 127/128.) 
Sicut igitur Ofellus continentia et parsimonia animum aptum reddidit ad vicissitudinem fortunae 
ferendam, ita etiam nos agere oportet: 
Quocirca vivite fortes, 

Fortiaque adversis opponite pectora rebus. (Sat. П. 2. 135/1360.) 
Aliud genus voluptatis in secunda libri prioris satira carpit. Postquam enim exposuit stultos 
dum vitarent vitia in contraria incidere et eius rei varia proposuit exempla, pervenit ad deri- 
dendos scortatores; imprimis dementiam moechorum matronarum proponit, cum multae invenian. 
tur res, quae impediant, quominus homines tales assequantur ea quae velint; (Sat. I. 2. 96 sqq.) 
sed etiamsi difficultatibus superatis voluptas eis contingat, tamen eam multo corrumpi labore: 

Hic se praecipitem tecto dedit, ille flagellis 

Ad mortem caesus, fugiens hic decidit acrem 

Praedonumin turbam, dedit hic pro corpore nummos. (Sat. I. 2. 40/43 et 128/134.) 


Aliis vero locis adulterium non modo stultum, sed ctiam perniciosum esse aperte dicit: 

Fecunda culpae saecula nuptias 
Primum inquinavere et genus et domos. 
Hoc fonte derivata clades 
In patriam populumque fluxit. (C. VI. 3. 16/21). - 
Quin etiam populos feros sed castos populo romano imitandos proposuit: 
Dos est magna parentium 
Virtus et metuens alterius viri 
Certo foedere castitas. (C. Ш. 24. 21 sqq.) 
et leges, quibus Augustus castitatem civibus restituere studebat, praeclaris celebrat verbis. (C. 
ГУБУ 2G заа у 15: 9/12) 

Sed quamquam matrimonii sanctitatem violare abjecti hominis esse judicavit, tamen non 
prorsus reiecit res venereas, quibus reiectis persuasum habebat naturam dolere. Ipse igitur multas 
puellas e genere libertinarum amavit, Lalagen, Lycoridem, Lydiam, Pyrrham, Chloen, Neaeram, 
Damalidem, Cynaram, Tyndaridem, Phyllidem, alias. Sed ut non dehortatur ab amoribus liber- 
tinarum, ita monet, ne nimis venereis rebus indulgeamus, cum facile fieri possit, ut hoc modo 
bonam deperdamus famam remque patris oblimemus: 

Bonam deperdere famam 
Кет patris oblimare malum est ubicunque. (Sat І 2. 61/62.) 
neve difficultates de industria in eis rebus quaeramus, (Sat. 1. 2. 105 sqq.) sed ut suum ipsius 
exemplum sequamur dicentis: А " 
»Namque parabilem amo venerem facilemque«. 

lam vero pervestigemus, quid Horatius de studio nimio honorum senserit. ludicat au- 
tem poeta honorum nimis ardens studium stultum esse; cum honoribus enim invidiam accre- 
scere, odium, curas, honoratosque semper summis in periculis versari: 

Saepius ventis agitatur ingens 

Pinus et celsae graviore casu 

Decidunt turres feriuntque summos 

Fulgura montes. (C. IV. то. 9/12.) 

Quae res cum ita se habeat, non cum eis facit, qui ad altiora quam justum est, nituntur, sed 
jure perhorruit late conspicuum tollere verticem«; (C. III. 16. 18.) vitamque degit liberam mi 
sera gravique ambitione, atque beatius vixit, quam si »quaestor avus pater atque suus patru- 
usque fuissete (Sat. І. 6. 129/130.) Irridet igitur eos, qui turpiter cum hominibus infimis fami- 
liaritatis imaginem simulent, ut eorum auxilio honores expetitos assequantur; nam nemo io- 
cum in his verbis non perspicit: 

Mercemur servum, qui dictet nomina, laevum 

Qui fodicet latus et cogat trans pondera dextrum 

Porrigere: hic multum in Fabia valet, Ше Velina; 

Cui libet hic fasces dabit eripietque curule 

Cui volet importunus ebur. Frater, pater adde. 

Ut cuiquam est aetas, ita quemque facetus adopta. cet. (Ep. I. 6. 51/55.) 
Itaque monet Horatius: 

Laetus sorte tua vives sapienter. (Ep. I. то. 44.) 


Fuge magna, licet sub paupere tecto 


Reges et regum vita praecurrere amicos. (Ер. 1. 10. 33.) 


1$ 
Nam neque divitibus contingunt gaudia solis, 
Nec vixit male, qui vivens moriensque fefellit. (Ep. I. 17. 9/10; cf. C. II. 18.) 
Quoniam permultis locis studium tam volgare divitiarum, voluptatum, honorum Hora- 

tium improbare docuimus, restat ut alia vitia ab eo non prorsus neglecta esse ostendamus. 
Dehortatur enim ab invidia his versibus: 

Invidus alterius macrescit rebus opimis: 

Invidia Siculi non invenere tyranni 


Maius tormentum. (Ер. I. 2. 52/58. cf. C. II. то. 5—13; C. Ш. т. 45.) 
} 


ab ira: 

Ira furor brevis est, qui non moderabitur irae, 

Infectum volet esse, dolor quod suaserit ac mens, 

Dum poenas odio per vim festinat inulto. (Ep. II. 2. 82.) 
ib. asperitate: 

Asperitas agrestis et inconcinna gravisque, 

Quae se commendat tonsa cute, dentibus atris, 

Dum vult libertas dici mera veraque virtus. (Ep. I. 18. 6—8.) 
ab adulatione scurrili : 

Ut matrona meretrici dispar erit atque 

Discolor, infido scurrae distabit amicus. (Ep. І. 18. 10/11.) 

a calumnia: 

. . . „. Absentem, qui гоа amicum 

re Qui non defendit alio culpante. 

Fingere qui non visa potest, commissa tacere 

Qui nequit, hic niger est, hunc tu, Romance, caveto. (Sat. I. 4. 81/85. cf. 96 sqq.) 
a pietatis simulatione, cum perversitatem huius vitii exemplo illustrat: 

Quandocunque deos vel porco vel bove placat, 

lane pater, clare, clare cum dixit Apollo, 

Labra movet metuens audiri: pulchra Laverna, 

Da mihi fallere, da iusto sanctoque videri, 

Noctem peccatis et fraudibus obice numen. (Ep. I. r6. 62 sqq.) 
ab amore sui hoc versu: 

Stultus et improbus hic amor est dignusque notari. (Sat. I. Ш. 24.) 
tertiaque prioris libri satira praecipue id spectat, ut communis illa perversitas hominum еха- 
gitetur, qua propria vitia neglegant summaque indulgentia foveant, aliorum, imprimis amicorum 
sedulo inquirant atque acerbe reprehendant et castigent. 
ab inconstantia, moribus ridiculis hominum talium prolatis : 

Est aliis alios rebus studiisque teneri: 

Idem eadem possunt horam durare probantes 

Nullus in orbe sinus Baiis praelucet amoenis. 

Si dixit dives, lacus et mare sentit amorem 

Festinantis heri: cui si vitiosa libido 

Fecerit auspicium. Cras ferramenta Teanum 

TTolletis, fabri. 

Quid pauper? ride, mutat coenacula, lectos, 

Balnea tonsores, conducto navigio aeque 


Nauseat ac locuples, quem ducit priva triremis. (Ep. I. 1, 81/93. cf. Sat. I. 
3. 1—8; 2. 159.) 

Neque inertia, furor amatorum, vinulentia ab eo negleguntur. (Ep. I. 1. 38/39.) 

Quodsi omnes illos locos, quibus vitia hominum percenset, perlustraverimus, inveniemus , 
Horatium eam rationem secutum esse, ut demonstraret, omnem vitiositatem esse stultitiam, om- à 
nes vitiosos stultos. Nam persuasum habebat eos, qui stulte se agere intellegerent, facere non 
posse, quin stultitiam suam, i. e. vitia sua deponerent. E sapientia igitur necessario virtus ori- 
tur, sapientia enim est cognitio stultitiae vitiorum, virtus vitatio, quae ex cognitione illa existat 
necesse est: 

Virtus est vitium fugere et sapientia prima 

Stultitia caruisse. (Ep, І. т. 41/42.) 
Quae res cum ita se habeat, facile perspicitur tantum sapientes ct virtute praeditos sive vitiis 
vacuos veram vitae felicitatem invenire posse, cum tantum ei, qui vitiis vacent, angoribus illis 
animi cupiditate timore gaudio dolore, qui e vitiis oriantur necessario, liberentur. 

ratio ac prudentia curas aufert. (Ep. 1. 11. 25.) 

Neve putes alium sapiente bonoque beatum. (Ep. 1. 16. 3.). 
Sed quamquam manifestum est neminem sapientiae praeceptis neglectis bene beateque vivere 
posse, tamen est difficillimum homines turpibus rebus assuefactos adducere, ut culturae pa- 
tientes commodent aures: virtutique operam dent. taque si quis felicitatem sibi comparare 
vult, illum a puero rebus honestis assuescere oportet: 

sapere aude 

Incipe. Qui recte vivendi prorogat horam 

Rusticus exspectat, dum defluat amnis, at ille 

Labitur et labetur in omne volubilis aevum. (Ep. I, 2. 41/43.) 
Sed cavebit ille, ne in studio virtutis nimius sit, nam sicut in omnibus rebus modus quidam ser. 
vandus est, sic etiam in virtute petenda: 

Est modus in rebus, sunt certi denique fines, 

Quos ultra citraque nequit consistere verum. (Sat. І. 1. 106/108.) 
scilicet quod omne nimium studium animum quodammodo perturbat. 
Qua re non sine causa docet Horatius: 

Insani sapiens nomen ferat, aequus iniqui, 

Ultra quam satis est virtutem si petat ipsam. (Ep. I. 6. 16; cf. Ep. I. 2. 70/71.) 
Quamquam autem haud ita celeriter progreditur quivis virtutis studiosus eique raro contingit, ut 
totam eam amplectatur, tamen longe superat omnes, qui a studio illo prorsus alieni sunt : 

Est quadam prodire tenus, si non datur ultra. (Ep. Т. т. 32.) 
In dies enim amplius vitia, quibus natura sua mendosa sit, deponere atque animum domare discet, 
qui si imperat, totus vitae ordo confunditur. Qua re monet Horatius: 

. . Animum rege, qui nisi paret 

[mperat, hunc frenis, hunc tu compesce catena. (Ep. 1. 2. 62/63.) 
Atque cum virtus in mediocritate quadam constet, ut Aristoteles dicit: 

“Есту 5 бот Sg лооаоєтхќ, (v utcórjm oot — ueGOnj; dê do xcxiuDv, тб uiv x«9' vmeofloAnv, 
ing dê xar Аеро. (Eth. Nic. 2. 6.) id quod Horatius exprimit his verbis: 

Virtus est medium vitiorum et utrimque reductum: (Ep. I. 18. 9.) 
magis magisque assequetur ille sapientiae et virtutis studiosus, ut medium illud inveniat, medium 


inter avaritiam et luxuriam, inter voluptatum nimium studium et fugam, inter superbiam in feli- 
citate et desperationem in calamitate (C. П. то.), inter asperitatem et adulationem. (Ер. I. 18. 6.). 
Praeterea plus cottidie impetrabit, ut omnia illa bona, quae hominibus a deis data sunt, 


recte adhibeat; nam virtus est ars omnibus rebus recte utendi. Сит autem nullum maius bo- 
num quam vita exstet, sapientis maxime interesse debet recte illa uti, id quod fit, si praesentis 
temporis fortuna fruitur. 

Vita enim brevis est, mors celeriter appropinquat, pulsat pauperum tabernas regumque 
aedes nec pueris parcit nec senibus. (C. I. 4. 17/20; I. 24. 13/20; П. 3 25 sqq.; П. 13. 19/20; 
II. 14. 6; II. 18. 29/40; Ш. т. 15 sqq. etc.). 

Itaque non recte vivit, qui :dulcia in futurum tempus differt, quo eum vivere incertum 
est, sed tantum is, qui gaudiis fruitur, quae ei offert hora praesens. 

Sapiens carpet diem sdum res et aetas et sororum fila trium patiuntur« per totam vitam, 
praecipue autem adulescens, nam facultas fruendi summa est in adulescentia; (C. II. 9 13; I. 4; 
IL. 3. 9; П. 6. 1; IV. 3. то; I. 1. 30; І. 7. 12 cet) neque sollicitudinibus praeteritarum rerum ` 
neque timore futurarum adeo perturbari potest, ut iucunditates praesentes neglegat, nam eru- 
ditione sua et sapientia animum aptum reddidit ad calamitatem quamlibet perferendam eumque 
liberavit omni nimia cura et nimio timore. 


Vidimus igitur tantum eos, qui virtutem et unum et summum bonum esse censeant 
eamque semper petant, ad vitam beatam pervenire posse. 5і quis vero in aliis rebus felicita- 
tem consistere putat, in divitiis, honoribus, voluptatibus epularum, gaudiis amoris, vitamque 
suam ita temperat, ut has res acerrime petat, ille minime assequetur, quod vult; sed cupidi- 
tates, curas, dolores, i. e. miseriam suam in dies auget atque amplificat. (Ep. I. 6.) 

lam vero licet paucis quaestionem propositam, utrum Horatius Stoicorum an Epicu- 
reorum disciplinam sectatus sit, absolvere. Qua in re non solum discrepantia, verum ебат 
similitudo, quae inter duas illas sectas intercedit, est respicienda. Nam quamquam in eis, quae 
de »summo bono: statuunt, maxime Stoici ab Epicureis alieni sunt — ех Stoicorum sententia 
virtus, ex Epicuri voluptas piurimi aestimanda est, id quod summo illo bono efficere 
student et Zeno et Epicurus unum idemque est: felicitas. Atque Zeno quidem docet hominem 
beatitudinem inventurum esse, si omnibus libidinibus liberatur, Epicurus, si neque internis, 
neque externis rebus amplius moveatur, ille commendat az«9a«», hic «r«geE(«v. ltaque constat 
ct e Zenonis et ex Epicuri sententia in aequitate animi vera vitae felicitas. Pari modo Ho- 
ratius docet, communem illorum philosophorum sententiam amplexus, beatitudinem constare 
in tranquillitate animi, quam non consecuturi simus, nisi affectus perturbationesque mentis re- 
pellamus. 

Summa autem inter Zenonis et Epicuri doctrinas discrepantia in со inveniri potest, quod 
alter hortatur, ut sua quisque studia neglegat seque subiciat societatis cuiusdam communitati, 
velut reipublicae, ut virtutem per se quisque, non propter fructus, quos illa secum ferat, appetat, 
ut appetitus naturales plane reiciat, cum e contrario alter censeat, illum facillime beatum fieri 
posse, qui nullo publico munere fungatur nulliusque societatis particeps latenter cum amicis 
vivat suisque rebus studeat, qui virtutem non propter virtutem, sed propter fructus suos petat, 
qui appetitus a natura insitos non plane deleat, sed ita coerceat, ut neque animum doment 
neque perturbent. At id quidem facile intellegi potest Horatium in omnibus fere illis rebus 
Epicurum secutum esse. Adhortatur enim, quas adhortationes exemplo suo confirmat, omnes 
reipublicae honores spernendos esse, nullam hominum societatem nisi amicitiam amplecten- 
dum, ex suis cuique studiis vivendum, virtutem non per se sed per fructus suos petendam, ap- 
petitus naturales non plane opprimendos sed tamen contrahendos, ne animo noceant. Qua re 
si quis Horatium Epicureum fuisse dicat, non repugnaverim. Sed cum etiam praeclaras quas- 
dam Stoicorum sententias comprobet idque quod ipse de summo bono statuit, magis redolet 

Zenonis quam Epicuri doctrinam — nullo enim loco summum bonum in »voluptate:, multis locis 
in »virtute- ponit — eum rectius in numerum philosophorum eclecticorum, quos vocant, referas. 

Iam videamus, quomodo factum sit, ut Horatius imprimis amplecteretur doctrinas Stoi- 
corum et Epicureorum. Qua in re sequitur aetatis suae et populi romani ingenium. — Constat 
enim populum romanum fuisse „ло«хихбь®, ad agendum natum. Itaque cum studium philoso- 
phiae Romanos cepisset a. 155. a. Ch. n., quo tres illi philosophi Carneades, Critolaus, Diogenes 
primum Romae de philosophia verba faciebant, ea pars philosophiae maximo studio tracta- 
batur, ex qua praecepta vitae recte degendae hauriri poterant, philosophia moralis, саедие 
disciplinae, quae philosophiam ut ita dicam dissolvebant in philosophiam moralem, Zenonis et 
Epicuri. Neque mirum est Horatium Epicuro, qui moneat, ne accedamus ad munera publica 
magis favere quam Zenoni. Nam cum illis temporibus libera re publica sublata populus roma- 
nus unius imperio gubernaretur neque amplius liceret »mersari civilibus undis, multi, in qui- 
bus etiam poeta erat, desciscebant a sententia illa a maioribus accepta, secundum quam homi- 
nes nihili sunt nisi pro communi salute domi militiaeque labores suscipiunt. 

Restat igitur, ut pauca de vitiis et de virtutibus philosophiae horatianae dicamus. Ас 
primum quidem in ea re mihi illa vituperanda videtur, quod ca vitia, quae nostrates »egoismum: 
et *quietismum:!) vocant, ex ea oriuntur; nam qui summum bonum affectat :iucunde vivendo 
illo; qui otium nimium petit hoc vitio laborat. Itaque quamquam pectus nostrum bene prae- 
parare possumus secundum praecepta illa Horatii ad alteram sortem perferendam, tamen raro 
ad res pro patria strenue agendas impellimur. Neque minus hoc mihi videtur reprehendendum 
esse, quod negatur immortalitatem ullam cogitari posse. — Verum enim vero multo plures in- 
sunt virtutes in philosophia horatiana. Nam ай veritatem dictum esse veram felicitatem eum 
invenire posse, qui ingenio suo et moribus excultis didicerit animum vitiis vacuum regere, sa- 
pientiam et virtutem hominibus fortunam, perversitates et libidines necessario calamitatem afferre, 
quis est qui neget? Quis porro non miratur egregia illa verba, quibus dehortatur Horatius et 
а studio tam volgari divitiarum, voluptatum, honorum et ab aliis vitiis? Quis denique non mo- 
vetur praeclaris illis versibus, quibus persuadere studet, ut homines sorte sua contenti vivant? 
(cf. C. П. 18; C. Ш. 29.). 

His verbis Kirchhoffii, qui praeclarissime de Horatio philosopho disputavit, disputatiun- 
culam meam concludere liceat: :Sein oberstes Bestreben geht dahin den Menschen áüusserlich frei 
zu machen, ihn sowohl den Leidenschaften seines eigenen Innern als der Aussenwelt gegenüber 
zur freien Selbstbestimmung, zur sittlichen Freiheit zu erheben.  Ueberall führt er deshalb den 


Menschen aus der Aussenwelt in sich zurück und lehrt ihn in der schónen Harmonie eines ge- 
bildeten Geistes und eines in sich befriedigten Gemüthes das hóchste Glück suchen und finden 
Der Geist edler Menschlichkeit, der seine Lieder durchweht, wird ihnen für alle Zeit dic Un- 
sterblichkeit sichern.: 


1) Kirchhoff 1. a. p. 23. 


Scrib. Colbergae a. CIOICCCLXXXI mens. Januario. 

